NARIADENIE KOMISIE (EHS) č. 1265/90
zo 14. mája 1990,
ktorým sa mení a dopĺňa nariadenie (EHS) č. 429/90 o prideľovaní subvencií na koncentrované maslo určené na priamu spotrebu v spoločenstve prostredníctvom verejnej súťaže
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na nariadenie (EHS) č. 804/68 z 27. júna 1968 o spoločnej organizácii trhu s mliekom a mliečnymi výrobkami1) naposledy zmenené a doplnené nariadením (EHS) č. 3879/892), najmä jeho článok 7a (3),
keďže sa v súlade s nariadením Rady (EHS) č. 429/903) prideľujú subvencie na koncentrované maslo určené na priamu spotrebu v spoločenstve; keďže by sa malo špecifikovať, že subvencie sa majú prideľovať na koncentrované maslo, ktoré spĺňa podmienky v prílohe tohto nariadenia; keďže by pre spravodlivosť malo byť toto nariadenie uplatniteľné od dátumu nadobudnutia účinnosti nariadenia (EHS) č. 429/90;
keďže opatrenia stanovené v tomto nariadení sú v súlade so stanoviskom Riadiaceho výboru pre mlieko a mliečne výrobky,
PRIJALA TOTO NARIADENIE:
Článok 1
Týmto sa článok 1 (1) nariadenia (EHS) č. 429/90 nahrádza takto:
"1. Subvencie sa poskytnú na koncentrované maslo vyrobené v podniku schválenom v súlade s článkom 9 a vyrobené buď zo smotany, alebo z masla vyrobeného v spoločenstve, pričom také koncentrované maslo spĺňa podmienky v prílohe tohoto dokumentu za predpokladu, že maslo nebolo predmetom nákupu intervenčných agentúr alebo subvencií poskytnutých na uskladnenie v súkromných skladoch. Koncentrované maslo je určené na priamu spotrebu v spoločenstve."
Článok 2
Toto nariadenie nadobúda účinnosť v deň jeho uverejnenia v Úradnom vestníku Európskychspoločenstiev.
Bude sa uplatňovať s účinnosťou od 1. marca 1990.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 14. mája 1990